[{"text_idx": "#000006", "text": "Ydach chi\u2019n cofio Toast Toppers neu Arctic Roll? Dach chi\u2019n cofio\u2019r tro cynta\u2019 i chi flasu hufen ia\u0302? Ydy arogl rhai bwydydd yn mynd a chi no\u0302l i\u2019ch plentyndod neu wyliau hudolus yn yr haul? Mae\u2019r gyfres yma\u2019n bwrw golwg ar atgofion rhai o wynebau cyfarwydd Cymru am fwyd a sut mae hynny wedi dylanwadu eu harferion bwyta heddiw. Actor Rownd a Rownd Catrin Mara sy\u2019n rhannu ei hatgofion bwyd yr wythnos hon. Mae hi\u2019n byw yng Nghaernarfon..."}, {"text_idx": "#000007", "text": "Mae fy mherthynas i efo bwyd yn cychwyn cyn i fi gael fy ngeni, yn o\u0302l Mam. Pan oedd hi yn fy nisgwyl i mi aeth hi o fod yn mwynhau pob math o gig i fethu edrych ar unrhyw fath o gig. A dyna gychwyn dros ugain mlynedd o wrthod yn daer bwyta fo, roedd gas gen i bopeth am y stwff."}, {"text_idx": "#000008", "text": "Yn yr 80au roedd hyn yn dipyn o broblem ac yn creu cur pen i Mam druan am nad o\u2019n i\u2019n or-hoff o \u2018pulses\u2019 chwaith. Mi roeddwn i\u2019n anemig ar adegau ac yn gorfod cael ffisig haearn. Mae\u2019r blas yn dal yn ffres yn y cof. Ych. Rydw i erbyn hyn wedi bod yn bwyta cig \u2013 lleol, da \u2013 ers ugain mlynedd."}, {"text_idx": "#000010", "text": "Ar ddiwedd taith, y peth cyntaf fydda i\u2019n ei goginio ydy cawl llysiau gwyrdd. Ar adegau fel hyn mae hi\u2019n bwysig bod yn gle\u0302n efo ti dy hun."}, {"text_idx": "#000011", "text": "Rhywbeth arall sy\u2019n llythrennol yn gysur i\u2019r corff a\u2019r meddwl ydy te\u0302 mint. Pan oeddwn i\u2019n disgwyl Anni a Beca roedd bara yn troi arna\u2019i \u2013 ei arogl o\u2019n tostio yn y bore hyd yn oed. I deimlo\u2019n well ro\u2019n i\u2019n yfed te\u0302 mint. Roedd o hefyd yn help mawr i salwch bore (er na ches i o\u2019n ddrwg)."}, {"text_idx": "#000012", "text": "Fy hoff fwyd ydy bwyd gwlad Thai. Mae \u2018na rhywbeth arbennig am y cyfuniad a\u2019r haenau o flasau sy\u2019n wledd i\u2019r holl synhwyrau. Mae\u2019n fwyd ffres, gla\u0302n, iachus a lliwgar."}, {"text_idx": "#000014", "text": "Pan fydda i\u2019n meddwl am wyliau plentyndod mae\u2019r wlad Portiwgal yn dod i\u2019r cof yn syth. Yma cefais ryw fath o dro\u0308edigaeth fwyd! Ro\u2019n i\u2019n wyth oed ac yn claddu bwyd mo\u0302r fel clams [cregyn bylchog] a sardi\u0302ns wedi eu barbeciwio efo halen, corgimychiaid enfawr ac octopws."}, {"text_idx": "#000024", "text": "\u275d Y bara di-glwten gorau i wneud to\u0302sti sbarion \u2018Dolig"}, {"text_idx": "#000025", "text": "Deian a Loli... Ar Bla\u0302t"}]